Bandar Springhill

Bandar Springhill (Jawi: بندر سڤريڠهل) merupakan sebuah perbandaran terancang di Mukim Jimah, Daerah Port Dickson, Negeri Sembilan. Ia terletak di antara Lukut di barat dan Bandar Sri Sendayan, Seremban di timur. Bandar Springhill juga terletak di dalam lingkungan koridor ekonomi Lembah Wawasan Malaysia yang meliputi daerah-daerah Seremban dan Port Dickson di bahagian barat Negeri Sembilan. Latar belakang Dilancarkan pada 1997, Bandar Springhill dibangun oleh West Synergy Sdn. Bhd., sebuah syarikat pembangunan hartanah hasil kerjasama Chin Teck Plantations Berhad dan MUI Properties Sdn. Bhd, iaitu cabang hartanah Malayan United Industries Berhad (MUI). Pembangunan West Synergy merancang untuk membangunkan tanah pegangan bebas seluas 2,000 ekar (8.1 km2) kepada komponen-komponen berikut: Sektor timur E1S (cadangan pembangunan kawasan kediaman) E2 2 Residences Pusat Komersial Springhill E3A (Amarilis) Park Residences E4 Olive & Maple Ortus Avenue (Usahasama dengan SCLand) Ortus Square (cadangan pembangunan kawasan komersial, usahasama dengan SCLand) E5 (Nebula) E6 (Aurora & Nova) E7 Residence 7 E7-1 (Peony & Freesia) E7-2 (Irises & Cosmos) E8 (Cempaka) E9 Meranti Residences The Junction E10 10 North Residences 10 South Residences 10 Avenue Square E10S (cadangan pembangunan kawasan kediaman) E11 (Springhill Heights) E12 (cadangan pembangunan kawasan kediaman) Sekolah Antarabangsa UCSI Sektor barat Taman Perindustrian Springhill SIP1 SIP2 Ortus Park (Usahasama dengan SCLand) SIP3 Kilang farmaseutikal Antmed W1 (cadangan pembangunan kawasan perindustrian) W2 W3 Hab infrastruktur pusat data Google (usahasama dengan Gamuda) Metropolis Kesihatan UCSI Universiti dan Hospital UCSI Kedua-dua sektor dipisahkan oleh Lebuhraya Seremban–Port Dickson dan dihubungkan melalui sebuah jejambat. Prasarana Tempat ibadat Kemudahan tempat ibadat telah dibina di Bandar Springhill iaitu sebuah masjid iaitu Masjid Kariah Bandar Springhill, dua surau di fasa 1 dan fasa 10, dan sebuah kuil Hindu di fasa 2. Pendidikan Kemudahan pendidikan merangkumi lima buah sekolah iaitu Sekolah Antarabangsa UCSI, Sekolah Jenis Kebangsaan (C) Bandar Springhill, Sekolah Jenis Kebangsaan (T) Bandar Springhill (kesemuanya di sektor timur), Sekolah Kebangsaan Lukut dan Sekolah Menengah Kebangsaan Yam Tuan Radin (kedua-duanya berada di luar lingkungan bandar), dan sebuah universiti iaitu Universiti UCSI kampus Bandar Springhill (di sektor barat). Kesihatan Bandar Springhill mempunyai dua buah klinik di sektor timur dan sebuah hospital swasta, iaitu Hospital UCSI (disepadukan dengan Universiti UCSI) yang terletak di sektor barat. Pengangkutan Bandar Springhill terletak kira-kira 17 kilometer dari pusat bandar Port Dickson, 3 kilometer dari Lukut dan 23 kilometer dari Seremban. Lebuhraya Seremban–Port Dickson dan Laluan Persekutuan 53 juga menghubungkan Bandar Springhill dengan kedua-dua bandar berikut. Pekan Berhampiran Siliau Lukut Mambau Rujukan